नई दिल्ली (9 सितंबर): विश्व विख्यात पहलवान ग्रेट खली-दलीप सिंह राणा हरियाणा के पानीपत और गुरूग्राम में रेसलिंग एकेडमी की स्थापना करेंगे। खली ने बताया कि रेसलिंग एकेडमी स्थापित कराने की दिशा में 8 अक्टूबर को गुरूग्राम और 12 अक्टूबर को पानीपत में विश्व स्तरीय खेल प्रतियोगिताएं आयोजित कराई जाएंगी।
उन्होंने कहा कि हरियाणा खेलों और खिलाडिय़ों की जननी है।हरियाणा के खिलाडिय़ों ने भारत में ही नही विश्व स्तर पर देश-प्रदेश का नाम रोशन किया है लेकिन यहां ही नही भारत में इस तरह की कोई उच्चकोटि की रेसलिंग एकेडमी नही है। इसी लिए उन्होंने सभी साथियों से विचार करके हरियाणा के गुरूग्राम और पानीपत में रेसलिंग एकेडमी स्थापित करने का निर्णय लिया है जहां खिलाडिय़ों को विश्व स्तर की सभी सुविधाएं उपलब्ध करवाई जाएगी।
awa_Deva awa_Deva